
Nr. 980 din 16 februarie 2022
REFERATUL  DE APROBARE
ca instrument de prezentare și motivare a proiectului de hotărâre privind 

adoptarea Declarației privind asumarea agendei de integritate organizațională
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare adoptarea Declarației privind asumarea agendei de integritate organizațională
Sediul materiei privind această capacitate a Consiliului Local îl reprezintă:
art. 1 alin. (2), art. 3, art. 95 alin. (1) și (2), art. 96, art. 98, art. 105 alin. (1), art. 106,art. 111 - art. 163  art. 129 alin. (1), alin. (2) lit. a) și alin. (3) lit. a), art. 133 alin. (2) lit. a), art. 134 alin. (1) lit. a), alin. (2), alin. (4), alin. (5) și alin. (6) și (7), art. 135 -138, art. 197 alin. (1), (2), (4) și (5), art. 198 alin. (1), art. 199 alin. (1) și (2) și art. 201 – art. 248  din Ordonanța de urgență nr. 57/2019 privind Codul administrativ, cu modificările și completările ulterioare; 

art. 87 și art. 88-93 din Legea nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și a mediului de afaceri, prevenirea și sancționarea corupției, cu modificările și completările ulterioare;

art. 1 pct. 30 și art. 4  din Legea nr. 176/2010 privind integritatea în exercitarea funcțiilor și demnităților publice pentru modificarea și completarea legii nr. 144/2007 privind înființarea organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative;

art. 3 lit. g) , art. 5 alin. (2) lit. g) și alin. (4) din Ordonanţa de urgenţă a Guvernului nr. 24/2008 privind accesul la propriul dosar şi deconspirarea Securităţii, cu modificările și completările ulterioare;

art. 7 – art. 13 din Legea nr. 52/2003 privind transparența decizională în administrația publică, republicată;

art. 5 din Legea nr. 544/2001 privind liberul acces la informaţiile de interes public, cu modificările și completările ulterioare:

Hotărârea Guvernului nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia ;   

Standardului 1- Etica și Integritatea din Codul controlului intern managerial al entităţilor publice, aprobat prin Ordinul Secretarului general al Guvernului nr. 600/2018.
Deși l-am invocat în sediul materiei, vă rog să-mi permiteți să enunț prevederile art. 6 din Hotărârea nr. 1269/2021 privind aprobarea Strategiei naţionale anticorupţie 2021-2025 şi a documentelor aferente acesteia :  

        „ Art. 6. -   (1) Până la finalul lunii martie 2022, toate instituţiile şi autorităţile publice centrale şi locale, inclusiv cele subordonate, coordonate, aflate sub autoritate, precum şi întreprinderile publice îndeplinesc procedurile privind asumarea unei agende de integritate organizaţională, iar până la finalul lunii iunie 2022 elaborează, adoptă, diseminează în cadrul instituţiei, autorităţii publice, respectiv întreprinderii publice şi transmit Ministerului Justiţiei planurile de integritate aferente.  

   (2) Planurile de integritate se aprobă prin ordin sau decizie a conducerii instituţiilor şi autorităţilor, respectiv a întreprinderilor publice prevăzute la alin. (1).  

   (3) Prin actul prevăzut la alin. (2) se desemnează coordonatorul implementării planului de integritate, la nivel de funcţie de conducere, precum şi persoanele de contact, la nivel de funcţie de execuţie. Atribuţiile persoanelor astfel desemnate se detaliază prin ordin, decizie sau fişa postului, după caz.”  

Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite direcției generale pentru monitorizarea procedurilor administrative din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei pentru întocmirea raportului de avizare. 

Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind adoptarea Declarației privind asumarea agendei de integritate organizațională, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,

Emil DRĂGHICI
